Qezaya Qoserî ya Mêrdînî de bi des hezaran kesî tewrê şayîya Newroze bîyî. Rêxistina HDPyî ya Mêrdîn û Qoserî, aktîvîstê TJA, Hemşaredarê Mêrdînî Ahmet Turk, Wekîla HDPyî Peroye Dundar û Mayê Haştîye şayîye de amade bîyî.
Şayîye ra dima ciwanan bi sloganê 'Biciwîyo Serek Apo' dest pê rayraşîyayîşî kerde. Ciwanî wexto ke resayî verê Şaredarîya Qoserî polîsan pê TOMA û wesayîtanê zirxînan verê ciwanan girewt û hêrişê ciwanan kerd. Polîsan gazê îsotî û guleyê plastîkî eştî ciwanan. Ciwanan pê kerrayan cewab da polîsan.
Dîya zanayene ke polîsan tewr tay 5 ciwanî destbend kerdî.
